
1.НАИМЕНОВАНИЕ НА ПРОДУКТА/УСЛУГАТА

„Вратовръзки за служителите на МВР”
2.СЪСТАВ И ОПИСАНИЕ НА ПРОДУКТА

Униформените вратовръзки по фиг. 1 да са аксесоар към униформените облекла на служителите на МВР при парадни, празнично – представителни и строеви униформи.

Основната тъкан за изработване на вратовръзки за служителите на МВР да бъде от лицев плат 100 % полиестерна коприна. 
2.1. Вратовръзките се изработват в следните цветове по каталог „Pantone Textile” за основен плат и хастар:

* черен цвят - пантонен № 19-4005 ТРХ, с допустима цветна разлика мин. 4 бал по сива скала, съгласно БДС EN 20105-A 02:2001 или еквивалент; 

* маслено зелен цвят - пантонен № 19-4906 ТРХ, с допустима цветна разлика мин. 4 бал по сива скала, съгласно БДС EN 20105-A 02:2001 или еквивалент.

2.2. Върху вратовръзките да се бродират отличителни знаци за украса според структурата, за която са предназначени. Отличителните знаци за украса да се бродират с метализирани конци – смес от вискоза с метализиран полиестер или 100 % вискозна коприна.

* Вратовръзките предназначени за главна дирекция Национална полиция, дирекция Жандармерия и дирекция Миграция се изработват с бродиран монограм стилизирано лъвче, (фиг. 3) от сребриста металопластична нишка.

* Вратовръзките предназначени за ГДПБЗН се изработват с бродиран монограм стилизиран пламък (фиг. 2) от златиста металопластична нишка.

* Вратовръзките предназначени за ГДГП и АМВР са изчистени и не се бродира монограм.

* Вратовръзките предназначени за главни и старши КОМИСАРИ се изработват с бродиран монограм в горната част  - корона, а в долната – щит с лъвче, над щита факли, (фиг. 4) от златиста металопластична нишка.

2.3. От вътрешната страна на изделието да се пришива подложка за здравина и естетика, разположена симетрично на осевата линия по дължина. Формата на подложката да дублира основната форма на вратовръзката в готов вид, но с определена отстъпка от нея. При долния тесен участък формата да не се дублира напълно, а да е с права отсечена форма.

3. ТАКТИКО-ТЕХНИЧЕСКИ ИЗИСКВАНИЯ КЪМ ПРОДУКТА
3.1. Изисквания по предназначение

Изделията са предназначени за служителите на МВР и са елемент от униформеното облекло.
3.1.1. Изисквания към конструкцията

Конструкцията на вратовръзките да се разработва в един единствен размер.

3.1.2. Изисквания към размерите на изделието в готов вид 
Размерите на вратовръзките и на бродираните отличителни знаци различните структури върху тях (бродиран монограм стилизирано лъвче за главна дирекция Национална полиция, дирекция Жандармерия и дирекция Миграция; бродиран пламък за ГДПБЗН; бродирана корона в горната част и бродиран щит с лъвче, над щита факли в долната част за главни и старши КОМИСАРИ) да са в готов вид и в сантиметри, според Таблица 1.
          Таблица 1
	№
	Размерен показател
	Размери в cm.
	Доп. откл. ± в cm

	1
	Дължина на вратовръзката
	     138,0
	         2,0

	2.
	Широчина при върха на 
вратовръзката- измерена в най-широката 
част
	      9,5
	         0,5

	3.
	Широчина при върха на 
вратовръзката- измерена в най-тясната 
част
	      3,0
	         0,4

	4.
	Височина:

* бродирано стилизирано лъвче
* бродиран пламък за ГДПБЗН,

* бродирана корона в горната част и 
бродиран щит с лъвче, над щита факли 
в долната част, за главни и старши 
КОМИСАРИ
	      2,0

      1,8

      4,0
	         0,15
         0,15

         0,15

	5.
	Широчина:

* бродирано стилизирано лъвче
* бродиран пламък за ГДПБЗН,

* бродирана корона в горната част и 

бродиран щит с лъвче, над щита факли 

в долната част, за главни и старши 

КОМИСАРИ
	      2,0

      1,1

      2,6
	         0,15

         0,15

         0,15


 Забележка: Дължината на изделието да се мери в готов вид, от връх до връх в свободно състояние от единия до другия край. Размерите да служат като обмерни данни при конструиране.
3.1.3. Изисквания към материалите

Материалите, необходими за изработване на вратовръзките, да са съгласно настоящата техническа спецификацията и Таблица 2.
Таблица 2 – Спецификация на материалите

	№
	Наименование
	Предназначение

	1
	2
	3

	1.
	Тъкан синтетична:

(По НАРЕДБА за етикетирането и наименованията на текстилните продукти)
* Състав, % - 100 % полиестерна коприна; 

* Маса на единица площ, g/m² - 150÷185 g/m²;

* Сила до скъсване, daN:

по основа - не по малко от 110

по вътък - не по малко от 100;

* Изменение на размерите при пране при 40º C, %:

по основа - не по голямо от 1,0

по вътък - не по голямо от 1,0;

* Свиваемост при химическо чистене, %:
по основа - не по голямо от 1,0

по вътък - не по голямо от 1,0;

* Устойчивост на обагрянията на цвета, бал:

пране при 40º C - 4-5/4-5/4-5

сухо триене – 4
горещо гладене – 4/4

химическо чистене - 4-5/4-5/4-5
	За основния плат на вратовръзките

	2.
	Тъкан синтетична:

(По НАРЕДБА за етикетирането и наименованията на текстилните продукти)
* Състав, % - 100 % полиестер; 

* Маса на единица площ,, g/m² - 60÷70 g/m²;

* Изменение на размерите при пране при 40º C, %:

по основа - не по голямо от 1,0

по вътък - не по голямо от 1,0;

* Свиваемост при химическо чистене, %:
по основа - не по голямо от 1,0

по вътък - не по голямо от 1,0;

* Цвят на хастара - черен
	За хастара

	3.
	Текстилна подложка

Тъкан памучна:

(По НАРЕДБА за етикетирането и наименованията на текстилните продукти)
* Състав, % - 100 % памук; 

* Маса на единица площ,, g/m² - 260 ±5 %;

* Съдържание на формалдехид, mg/kg – не по голямо от 300 mg/kg
* Цвят на тъканта – черен или бял в зависимост от структурата съпоставим с черния или маслено зеления цвят на основната тъкан или еквивалентно/и.
	Помощен материал за вграждане

	4.
	* Съдържание на формалдехид, mg/kg – не по голямо от 300 mg/kg 

* pH на воден екстракт:

4,8-7,5
	За готовото изделие

	5.
	Конци индустриални шевни
* Цвят черен – съпоставим или еквивалентно/и с черният цвят на основната тъкан

* Цвят маслено зелен - съпоставим или еквивалентно/и с маслено зеленият цвят на основната тъкан


	За съединителни и затварящи шевове

	6.
	Конци за бродерия

(по БДС 11471 или еквивалентно/и)
6.1. Състав на конците – смес от вискоза с метализиран полиестер:
Цвят на конците за бродерия:

* за ГДНП, ДЖ и ДМ – съпоставим с цвят сребрист по кат. № 6606 по каталог „ARIADNA” или еквивалентно/и, или по кат. № 301 по каталог „Anchor” или еквивалентно/и, или по кат. № 5283 и Е 3852 по каталог „DMC” или еквивалентно/и) или други съпоставими;

* за ГДПБЗН – съпоставим с цвят златист по кат. № 4018 по каталог „ARIADNA” или еквивалентно/и, или по кат. № 303 по каталог „Anchor” или еквивалентно/и, или по кат. № 5282 и Е 168 по каталог „DMC” или еквивалентно/и) или други съпоставими;

* за главни и старши КОМИСАРИ – съпоставим с цвят златист по кат. № 4018 по каталог „ARIADNA” или еквивалентно/и, или по кат. № 303 по каталог „Anchor” или еквивалентно/и, или по кат. № 5282 и Е 168 по каталог „DMC” или еквивалентно/и) или други съпоставими;
 6.2. Състав на конците – 100% вискозна коприна:
Цвят на конците за бродерия – (еквивалентно/и на т.6.1 от табл. 2):

* в сребрист цвят за ГДНП, ДЖ и ДМ;

* в златист цвят за ГДПБЗН;

* в златист цвят за главни и старши КОМИСАРИ;
	За бродиране на отличителните знаци по видовете структури:

* за бродирания от сребриста металопластична нишка монограм - лъв 
* за бродирания от златиста металопластична нишка монограм - пламък

* за бродирания от  златиста металопластична нишка монограм в горната част  - корона, а в долната – щит с лъвче, над щита факли

	7.
	Ширит – лента полиамидна или еквивалентно/и

(по НАРЕДБА за етикетирането и наименованията на текстилни продукти)

* широчина – от 1,0 до 1,5 cm;

* цвят церен или маслено зелен в зависимост от структурата съпоставим с черния или маслено зеления цвят на основната тъкан или еквивалентно/и.
	За придържане тънкия край на вратовръзката

	8.
	Лента маркировъчна и знак за въздействие – по 1 бр.
	За означение на фирмата производител, условията за експлоатация, състава на изделието и годината на производство


3.1.4. Изисквания към кроенето

3.1.4.1. Вратовръзката да се изработва, като се крои по верев на основната тъкан и по верев на тъканта за подложка за вграждане.

3.1.4.2. Да се поставят необходимите центрове, като дълбочината им не надвишава 0,3 cm.

3.1.5. Изисквания към ушиването и технологичната изработка

3.1.5.1. Резервите за шев да са от 0,5 до 0,7 cm.

3.1.5.2. Гъстотата на бодовете на съединителните шевове трябва да бъдат не по малко от 4 бода в cm, и на затварящия шев не по малък от 1 бод в cm.

3.1.5.3. Съединителните шевове да се изпълняват на шевни машини с обикновен или верижен бод, а затварящият шев на машина за затваряне.

3.1.5.4. При ушиването на изделието бодовите редове да бъдат равномерни и правилно преплетени и да не позволяват набиране на тъканта, както и да няма двойни и насечени шевове. Затварящият шев накрая да се затяга допълнително.

3.1.5.5. Подложката да се разполага симетрично по широчината на осевата линия и да е с отстъпка от краищата на вратовръзката в готов вид с широчина от 0,2 до 0,4 cm навътре. В широкия край на вратовръзката подложката да съвпада по дължина и широчина на лицевия плат с лека отстъпка, заложена по горе. В долния тесен край на вратовръзката подложката да е по-къса с не -повече от 3,0 cm.

3.1.5.6. Допълнително пришиване да се извършва при основата на прегъващите се крила, непосредствено до съединителният централен шев. Допълнителното пришиване да не допуска обръщане и изхлузване на големия подгъв (при широката част на вратовръзката). Укрепващото пришиване да преминава и през подложката. Допълнително укрепващо пришиване е желателно да се извършва и при тесния край на изделието.
3.1.5.7. Бродирането на знака за украса за видовете структура да се извършва в разгънато състояние на вратовръзката (предварително само върху лицевият плат), като центъра на бродираните отличителни знаци да е на (34,0 ± 0,5) cm от основния връх на изделието:

а) Не се допуска изкривяване на изображенията на бродираните елементи върху вратовръзката, като цяло.

б) Не се допуска разширяване или деформация на бродираните елементи, както и участъци не бродирани или изтеглени, както и не затегнати.

3.1.6. Методи за контрол и изпитване

3.1.6.1. Моделът на изделието се контролира визуално за съответствие с описанието в т. 2 на техническата спецификация.

3.1.6.2. Контролирането на размерните показатели, посочени в т. 3.1.2, се извършва с помощта на калибрирана метална ролетка или шивашки метър с точност ± 0,1 cm.

3.1.6.3. Вложените в изработването на вратовръзката материали по точки: 1,2,3 и 4 от таблица 2 и цветът на вратовръзката по точка 2.1. се контролират чрез сравняване резултатите от лабораторните изпитвания с изискванията в Таблица 1. Методите за изпитване на показателите са посочени в Таблица 2.

3.1.6.4. Показателите на материала по таблица 2 се контролират чрез сравняване на резултатите от лабораторните изпитвания с изискванията в таблица 2. Методите за изпитване на показателите са посочени в таблица 3.

Вложените в изработването на изделието материали от Таблица 2 и цветовете по тях на които изрично не са посочени начините на оценка да се контролират визуално, чрез сравняване с изискванията в Таблица 2 и на техническата спецификация. 
Таблица 3 – Методи на изпитване

	№
	Характеристики
	Метод на

 изпитване

	1
	Количествен състав
	Наредба за етикетирането и наименованията на текстилните продукти

	2
	Маса на единица площ
	БДС EN ISO 12127:2000 или еквивалентно/и

	3
	Сила до скъсване:
 -  по основа

- по вътък
	БДС EN ISO 13934-1:2013 или еквивалентно/и
БДС EN ISO 13934-1:2013 или еквивалентно/и

	4
	Изменение на размерите при пране при 40º С:
- по основа

- по вътък
	БДС EN ISO 3376:2012 или еквивалентно/и
БДС EN ISO 5077:2008 или еквивалентно/и

	5
	Свиваемост при химическо чистене:

- по основа

- по вътък
	БДС EN ISO 3175-1,2:2010

БДС EN ISO 3175-1,2:2010

	6
	Устойчивост на обагрянията:
- пране при 40ºС
- сухо триене

- химическо чистене

- горещо гладене
	БДС EN ISO 105-С 06:2010 или еквивалентно/и

БДС EN ISO 105-Х 12:2016 или еквивалентно/и
БДС EN ISO 105-D 01:2010 или еквивалентно/и
БДС EN ISO 105-Х 11:2002 или еквивалентно/и

	7
	 Съдържание на 
формалдехид
	БДС EN ISO 14184-1:2011 или еквивалентно/и

	8
	рН на воден екстракт
	БДС EN ISO 3071:2008 или еквивалентно/и


3.2. Изисквания по електромагнитна защита

Не се изискват.
3.3. Изисквания по ергономичност, обитаемост и техническа естетика

3.3.1. Вратовръзките за служителите на МВР да запазват естетическите си свойства при условията на експлоатация.

3.3.2. Изделията да са съвместими при носене с останалите елементи от украсата и облеклото.

3.3.3. Вратовръзките да не предизвикват неудобство и дискомфорт.

3.3.4. Използваните материали да не предизвикват кожни раздразнения и алергични реакции.

3.4. Изисквания по експлоатацията, удобство за техническото обслужване и ремонт

3.4.1. Допуска се химическо чистене, без прилагане на разграждащи разтворители, увреждащи влаганите материали.
3.4.2. Допуска се специализирано гладене, без гънки от лицевата страна при обработката и без лъскави и стопени следи от ютия или преса.

3.4.3. Не се допуска посукване на изделието като цяло.

3.5. Изисквания за скритост и маскировка

Не се изискват.

3.6. Изисквания за транспортопригодност и съхранение

3.6.1. Опакованите изделия да се транспортират в добре почистени и сухи превозни средства. Товаро – разтоварните действия и превоза да се извършат в условия, предпазващи изделията от навлажняване, замърсяване и механични повреди.

3.6.2. Съхраняването да се извършва в сухи и проветриви помещения, в условия, предпазващи изделията от навлажняване, замърсяване и механични повреди.

3.6.3. Изделията да се съхраняват в помещения при температура от (-20ºC) до (+50ºC).
Съхраняваните в склада изделия трябва да са отдалечени от отоплителни и осветителни тела на разстояние не по малко от 60,0 cm.

3.7.Други специфични изисквания

Сплитката на основната тъкан да осигурява качество на изделието, без посукване и смачкване на текстилната част.
4. ИЗИСКВАНИЯ ЗА СТАНДАРТИЗАЦИЯ И УНИФИКАЦИЯ

Изискванията за изделието да са съгласно настоящата техническа спецификация и съгласно посочените в нея стандарти или еквивалентно/и.
5. ИЗИСКВАНИЯ КЪМ ВИДОВЕТЕ ОСИГУРЯВАНЕ

5.1. Осигуряване на качеството

5.1.1. Изисквания при процедура за доставка на вещеви изделия

При провеждане на процедура за доставка на вещеви изделия, да се доказва с протоколи от изпитвания в акредитирана лаборатория съответствието с изискванията на техническата спецификация на: размерните показатели по т. 3.1.2. и показателите на материалите по т. 1,2 и 3 от таблица 2.

Изисквания към: модела, технологията за изработване и влаганите материали, посочени в техническата спецификация, за които не се изискват протоколи от лабораторни изпитвания за съответствие със спецификацията, да служат и да се спазват задължително при производството на изделието.

5.1.2. Правила за приемане и оценка на качеството

5.1.2.1. Преди доставка да се извършват изпитвания на вложените в изработването на вратовръзката материали, за проверяване на съответствието им с изискванията на настоящата техническа спецификация, като се извършва подбор на проби и за арбитражни изпитвания.

5.1.2.2. Качеството на готовите изделия да се удостоверява чрез контролни изпитвания, съгласно изискванията на настоящата ТС в акредитирана изпитвателна лаборатория.

5.2. Контрол на качеството: 

5.2.1. При изпълнение на договора, готовите изделия  и вложените материали да съответстват напълно на технологичните и конструктивни изисквания на възложителя. Готовите изделия да са произведени от един и същ производител, ако доставчика не е производител. Вложените материали да са произведени от същия производител, със същото качество и търговска марка, от които са произведени мострите, с които участникът е определен за изпълнител. Това се доказва с представяне на фактури със заличени стойности за закупените основни материали при доставката на всяка партида готови изделия, декларация за съответствие и сертификат за качество на вложения в партидата основен материал, издаден от производителя.

* При обстоятелства, възникнали след сключване на индивидуален договор, които правят невъзможно изпълнението на поръчката при договорените условия, страните могат чрез двустранно писмено споразумение да променят производителя на готовите изделия и вложените материали при условие, че готовите изделия и вложените материали са със същите или по-добри характеристики, посочени в техническото предложение на изпълнителя. Съответствието на готовите изделия и вложените материали на новия производител с изискванията на възложителя се доказва от изпълнителя с документи и мостри съгласно  Техническата спецификация, приложение към настоящата обществена поръчка.
5.2.2. При неспазване характеристиките в настоящата техническа спецификация, партидата не се приема.
5.3. Други видове осигурявания

Не се предвиждат.

6. ИЗИСКВАНИЯ КЪМ ОПАКОВКАТА, МАРКИРОВКАТА, ЕТИКЕТИРАНЕТО И КОНСЕРВАЦИЯТА

На всяка вратовръзка да има трайно поставен текстилен етикет, съдържащ информация, четливо изписана за име на фирмата доставчик /производител/, знаци за третиране и въздействие, месец и година на производство. 

Изделието се поставя в прозрачен полиетиленов или еквивалентен плик, върху който се залепва етикет с информация за наименованието на изделието, основния материал, условията за почистване, производителя и годината на производство. Двадесет броя вратовръзки се поставят в кутия от велпапе с размери 80 х 20 cm. На кутията се залепва етикет с информация за наименованието на изделието, основния материал, условията за почистване, производителя и годината на производство.
 В индивидуалните опаковки на вратовръзките се поставя гаранционна карта, съдържаща информацията по т. Гаранционен срок и рекламации.
7. ГАРАНЦИОНЕН СРОК И РЕКЛАМАЦИИ

Изпълнителят (производителят) гарантира спазването на изискванията на техническата спецификация при производството на изделието и запазване на качеството в условията на съхранение и експлоатация, указани в договора за изпълнение.

* Гаранционният срок при съхранение е 12 месеца, считано от датата на доставка.

* Гаранционният срок при експлоатация е 3 месеца, считано от датата на получаване на изделието от служителя на МВР, в рамките на срока за съхранение.

8. ОЦЕНЯВАНЕ НА СЪОТВЕТСТВИЕТО С ИЗИСКВАНИЯТА НА ВЪЗЛОЖИТЕЛЯ

Оценяване на съответствието с изискванията на Възложителя по характеристики се установява с представяне на следните документи:

8.1. Декларация за съответствие по БДС EN ISO/IEС 17050-1:2010 г. и БДС EN ISO/IEС 17050-2:2006 г. или еквивалентно/и на основния плат, хастара и образеца на готовото изделие от изпълнителя или от производителя /само ако изпълнителя не е производител/, удостоверяваща, че материалите и образеца отговарят на посочените стандарти и изисквания в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Декларацията се представя в оригинал със свеж печат и подпис от декларатора с дата на издаване, следваща датата на обявяване на настоящата обществена поръчка.

8.2. Технически характеристики, включващи описание на основните параметри, на които отговарят основния плат и хастара, издадени от производителите или вносителите им със свеж печат и подпис, с дати на издаване, следващи датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.

8.3. Сертификат за качество на основния плат и хастара, издаден от производителите или вносителите им оригинал със свеж печат и подпис, с дати на издаване, следващи датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.

8.4. Протоколи от изпитване на основния плат, хастара и образеца на готовото изделие. Представят се оригинали със свеж печат и подпис или копия заверени с мокър печат на съответната АИЛ, издадени от акредитирана  от Изпълнителна агенция „БСА” изпитвателна лаборатория /АИЛ/, с отразени в тях резултати по всички характеристики, посочени в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Представените лабораторни изпитвания да са в обхвата на акредитация на съответната АИЛ.

8.5. Заверено копие от сертификата за акредитация на съответната АИЛ, издала протоколите за изпитване, удостоверяващо обхвата на акредитация – параметрите и показателите на вложените материали и списък с обхвата на акредитация, който е неразделна част от сертификата на съответната изпитвателна лаборатория. 

Забележка: Копието е заверено от съответната акредитирана изпитвателна лаборатория със свеж печат и подпис.

8.6. Декларация /оригинал със свеж печат и подпис/ за основния плат и хастара от производителите или вносителите им, удостоверяваща съдържанието на азобагрила, с дата на издаване, следваща датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.

8.7. За производителя на основния плат да се представят сертификат /заверени копия/ за управление на качеството ISO-9001:2008 или еквивалентно/и и/или ISO-9001:2015 или еквивалентно/и, издаден от независими лица, които са акредитирани по съответната серия европейски стандарти от ИА „БСА” или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5, ал. 2 от Закона за националната акредитация на органи за оценяване на съответствието, с обхват на дейност еднакъв или сходен с предмета на поръчката /за сходен да се счита трикотажни и/или текстилни изделия/.

8.8. За спомагателни материали: шевни конци - да отговарят на БДС EN 12590:2004 или еквивалентно/и/. За същите да се представят сертификати за качество, издадени от производителите или вносителите им оригинал със свеж печат и подпис, с дати на издаване, следващи датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.

8.9. Декларация, че в процеса на провеждане на обществената поръчка и при изпълнение на договора, Възложителят може да осъществява контакт с производителите или официалните представители на производителите, с цел идентифициране на документите удостоверяващи произхода им, както и правото да се предоставя информация по отношение на съмнения за фалшификация.

8.10. Изискване за мостри – предмет на доставката, съобразно чл. 32 от ППЗОП, както и дали ще бъдат задържани мострите на участника, с който е сключен договора за ОП, до приключване на договора:

* В деня и часа на подаване на офертите, участниците следва да представят образци на готовите изделия – по 1 бр. от всеки артикул, както и мостри от основния плат и хастара - по 1 линеен метър за всеки артикул, подпечатани със свеж печат от акредитирана от ИА „БСА” изпитателна лаборатория /АИЛ/. Образците на артикулите трябва да имат трайна маркировка (ръстова марка), съгласно настоящата техническа спецификация, със следната информация: вид на изделието, състав и име на участника в процедурата.
* Мострите и образците се представят като част от техническото предложение на участника с предварително попълнен от участника опис. Мострите и образците на участника да са надписани за кой артикул се отнасят. Същите трябва да са подпечатани със свеж печат от акредитирана от ИА „БСА” или друг признат орган по смисъла на ЗОП изпитвателна лаборатория /АИЛ/, с посочен номер на протокола от АИЛ, в потвърждение на това, че за същите са представени протоколите от изпитване, издадени от акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ за характеристиките изискани от Възложителя. 

* Мострите и образците ще бъдат използвани при необходимост за доказване на съответствието с изискванията на Възложителя за материалите и параметрите на същите в хода на провеждане на обществената поръчка. Мострите и образците могат да се предоставят от Възложителя за изследване по всички характеристиките посочени в техническата спецификация в АИЛ, като разходите по провеждане на изпитванията са за сметка на участника. За целта участникът декларира съгласието си мострите и образците да бъдат изследвани в АИЛ, като разходите са за сметка на участника, с приложена към същите декларация. В резултат на изследването може да бъде нарушена целостта на мострите.
* Мострите и образците на избрания участник, с който ще бъде сключен договор ще бъдат задържани до приключване на договора и изтичане на гаранционния срок. 

* Към техническото предложение участникът прилага скици на изделията, които са предмет на настоящата обществена поръчка.

* Образецът на Възложителя, по който ще се изработват изделията се предоставя за разглеждане от участниците  на адрес: ж.к. “Красна поляна”, бул. “Възкресение”, бл. 31 Б, всеки работен ден от 13:30 до 15:30 часа след предварителна заявка на тел. 27941 - ст. експерт Х. Димитрова, 02/9827946 - ст. експерт И. Милушев и 02/9827948 - експерт Г. Ганарева.

